उदयपुर . देश के ख्यात उद्यमी उद्योगपति मुकेश अंबानी की बेटी ईशा अंबानी की शादी मुंबई में होगी, वहीं एक बड़ा समारोह उदयपुर में होने जा रहा है। शाही शादी समारोह की तैयारियों को लेकर मुकेश अंबानी शुक्रवार को उदयपुर पहुंचे। यहां गुपचुप तरीके से शादी की तैयारियां की जा रही हैं। गौरतलब है कि इस हाई प्रोफाइल वेडिंग में देश दुनिया के नामी गिरामी सितारों के शामिल होने की संभावना जताई जा रही है।